Ako otcovi sa mi najviac páči to,
aké filmy mám možnosť pozerávať.
Rád sa delím o svoje obľúbené filmy so svojimi deťmi
a keď mala moja dcéra 4 roky, pozreli sme si spolu Čarodejníka z krajiny Oz.
Na celé mesiace to celkom ovládlo jej predstavivosť.
Jej najobľúbenejšou postavou bola Glinda, samozrejme.
Ponúkala ospravedlnenie pre nosenie trblietavých šiat a mala čarovnú paličku.
Viete, že keď sledujete ten film dosť veľakrát,
začnete si uvedomovať, aký je nezvyčajný.
Dnes žijeme a vychovávame deti
v akomsi fantazijnom veľkolepom priemyselnom komplexe.
Ale Čarodejník stál mimo, nezačal tento trend.
Ten nabehol až po štyridsiatich rokoch
s iným filmom, ktorý zobrazoval kovového chlapíka a chlpatého chlapíka,
ktorí zachraňovali dievča tým, že sa prezliekli za nepriateľské stráže.
(smiech)
Viete, o čom hovorím? (smiech)
Medzi týmito dvoma filmami je veľký rozdiel,
niekoľko naozaj veľkých rozdielov medzi Čarodejníkom
a filmami, ktoré dnes pozerávame.
Jedným je, že v Čarodejníkovi je veľmi málo násilia.
Opice sú pomerne agresívne, tak ako jablone.
Ale myslím, že ak by bol Čarodejník natočený dnes, čarodejník by hovoril:
„Dorotka, si záchrancom krajiny Oz, ktorého proroctvo predpovedalo.
Použi svoje zázračné črievičky, aby si porazila
počítačom generované armády Zlej Bosorky.“
Tak sa to nedeje.
Ďalšia pre mňa unikátna vec na Čarodejníkovi je,
že všetky najhrdinskejšie, najmúdrejšie, ale tiež najpodlejšie postavy sú ženy.
Začal som si to všímať,
keď som pustil mojej dcére Hviezdne vojny,
čo bolo o pár rokov neskôr, a situácia bola odlišná.
V tom čase som mal aj syna.
Mal vtedy len 3 roky.
Nebol pozvaný pozerať sa. Bol primladý.
Ale bol druhým dieťaťom a úroveň dozoru prudko klesla.
(smiech)
Takže sa k nám nasáčkoval a vštepilo sa to doňho ako mama kačka káčaťu.
Prevzal informáciu, že vo vesmíre sú len chlapci,
okrem tety Beru a, samozrejme, princeznej, ktorá je veľmi cool,
ale ktorá len akoby vyčkávala počas celého filmu,
aby mohla odmeniť hrdinu medailou
a žmurknutím, ako poďakovanie za záchranu vesmíru,
čo dokázal mágiou, s ktorou sa narodil.
Porovnajte to s Čarodejníkom z roku 1939.
Ako Dorotka víťazí v jej filme?
Že sa s každým spriatelí a že je vodcom.
To je svet, v ktorom by som radšej vychovával svoje deti.
Prečo je toľko sily, s veľkým S,
vo filmoch pre naše deti
a tak málo Žltej tehlovej cesty?
Viem z vlastnej skúsenosti, že princezná Leia nepriniesla
adekvátny kontext, ktorý by som mohol použiť
v navigovaní cez svet dospelých, v ktorom žijú obe pohlavia.
(smiech)
Bol tam ten moment prvého bozku,
keď som skutočne očakával, že nabehnú záverečné titulky,
pretože to je koniec filmu, však?
Dokončil som misiu, získal som dievča, prečo tam ešte stále stojíš? (smiech)
Filmy sú veľmi, veľmi zamerané na porážanie zloducha
a získavanie odmeny a niet tu veľa miesta
pre iné vzťahy a iné cesty.
Akoby keď ste chlapcom, ste ospalým zvieraťom
a ak ste dievčaťom, mali by ste si doniesť svoj bojový úbor.
Je veľa výnimiek
a budem obhajovať Disneyho princezné pred hocikým z vás.
Ale posielajú chlapcom správu. Chlapci nie sú cieľovým publikom.
Dievčatá sa fenomenálnym spôsobom učia,
ako sa brániť proti patriarchátu,
ale neukazujú nevyhnutne chlapcom,
ako sa oni majú brániť proti patriarchátu.
Pre nich nie sú žiadne vzory.
A máme tiež pár úžasných žien, ktoré píšu nové rozprávky pre naše deti.
A nech sú Hermiona a Katniss akokoľvek trojdimenzionálne a rozkošné,
stále sú to bojové filmy.
A, samozrejme, najúspešnejšie štúdio všetkých čias
pokračuje v chŕlení klasiky za klasikou,
kde každá jedna je o ceste chlapca alebo muža,
alebo dvoch mužov, ktorí sú priateľmi, alebo o mužovi a jeho synovi,
alebo o dvoch mužoch vychovávajúcich malé dievča.
Až do tohto roku, keď, ako veľa z vás vie,
prišli s Neskrotnou.
Všetkým vám to odporúčam. Ide to teraz na dračku. (smiech)
Pamätáte si, čo povedali kritici, keď film Neskrotná vyšiel?
„Ach, nemôžem uveriť, že Pixar spravil film o princeznej.“
Ani jeden z tých filmov neprešiel Bechdelovej testom.
Alison Bechdelová je karikaturistka a v polovici 80. rokov
nahrala rozhovor s jedným priateľom
o hodnotení filmov, ktoré videli.
Je to veľmi jednoduché. Mali by ste sa spýtať tri otázky:
Je vo filme viac ako jedna postava, ktorá je ženská a niečo hovorí?
Skúste to dosiahnuť. (smiech)
A rozprávajú sa spolu tieto ženy hocikde vo filme? (smiech)
A je ich konverzácia o niečom inom ako
o mužovi, ktorého obe majú rady?
(smiech)
Že? Ďakujem.
(potlesk)
Ďakujem veľmi pekne.
Dve ženy, ktoré existujú a rozprávajú sa spolu o niečom.
Deje sa to. Už som to videl.
Takže sa pozrime na čísla.
2011, sto najpopulárnejších filmov.
Koľko z nich si myslíte, že má nejaké protagonistky?
Jedenásť.
Ale je jedno číslo, väčšie ako toto,
čo zbúra túto miestnosť.
New York Times vlani uverejnil štúdiu, ktorú uskutočnila vláda.
A tu je výsledok.
Jedna z piatich žien v Amerike tvrdí,
že boli niekedy vo svojom živote sexuálne napadnuté.
Nemyslím si, že je to vinou zábavného priemyslu.
Nemyslím, že filmy pre deti s tým niečo majú,
ale niečo sa deje nesprávne
a keď počujem tú štatistiku,
myslím aj na to, že je ozaj veľa sexuálnych útočníkov.
Kto sú tí chlapi? Čo vypozorovali?
Čo neboli schopní vypozorovať?
Nevstrebávajú náhodou príbeh, v ktorom je úlohou muža-hrdinu
poraziť zloducha násilím, a potom dostať odmenu,
ktorou je žena, ktorá nemá priateľov a nerozpráva?
Nenasávame náhodou ten príbeh?
Ako rodič s výsadou vychovávať dcéru,
tak ako všetci z vás, čo robíte to isté,
zdá sa nám tento svet a tieto štatistiky veľmi alarmujúce
a my ich chceme pripraviť.
Máme k dispozícii nástroje ako „dievčenská sila“ a dúfame, že to pomôže.
Ale som zvedavý, či ich tá dievčenská sila ochráni, a či náhodou zároveň
aktívne alebo pasívne netrénujeme našich synov, aby si zachovali chlapčenskú silu?
A hovorím hlavne k prítomným otcom.
Myslím, že musíme ukázať našim synom novú definíciu mužnosti.
Teraz sa tá definícia prevracia naruby.
Čítali ste, ako nová ekonomika
mení úlohy ochrancu a živiteľa.
Vyhadzujú ich von oknom.
Takže naši synovia budú musieť nájsť nejaký spôsob, ako sa prispôsobiť
tomuto novému vzájomnému vzťahu.
A myslím, že im naozaj musíme ukázať vzor,
kde skutočný muž je niekto, kto dôveruje svojím sestrám a rešpektuje ich
a chce byť v ich tíme a postaví sa proti skutočným zloduchom,
ktorými sú muži, čo chcú zneužiť ženy.
A myslím, že našou úlohou je hľadať na Netflixe filmy,
ktoré prešli Bechdelovej testom, ak ich nájdeme,
a hľadať tam hrdinky, ktoré preukazujú skutočnú odvahu,
ktoré spájajú ľudí a podnecujú našich synov, aby sa s nimi identifikovali
a aby povedali „chcem byť v ich tíme“,
pretože oni budú v ich tíme.
Keď som sa spýtal moje dcéry,
kto je jej najobľúbenejšou postavou v Hviezdnych vojnách,
viete, čo povedala?
Obi-Wan.
Obi-Wan Kenobi a Glinda.
Čo majú títo dvaja spoločné?
Sú vo filmoch ľuďmi, ktorí vedia viac, ako ktokoľvek iný,
a radi zdieľajú svoje vedomosti
s inými ľuďmi, aby im pomohli dosiahnuť ich potenciál.
Sú vodcami.
Taký druh misie pre moju dcéru sa mi páči
a tiež pre môjho syna.
Chcem viacej takých misií.
Chcem menej misií, kde povedia môjmu synovi „choď a vybojuj to sám“
a viacej misií, kde vidí, že je jeho prácou pripojiť sa k tímu,
možno k tímu vedenom ženami,
aby pomohol iným ľuďom stať sa lepšími a byť lepšími ľuďmi,
ako Čarodejník z krajiny Oz.
Ďakujem.
(potlesk)